สภาผู้แทนราษฎร อภิปรายไม่ไว้วางใจวันสุดท้าย ก่อนนัดลงมติไว้วางใจหรือไม่ 4 กันยายนนี้
การประชุมสภาผู้แทนราษฏร ในเวลา 09.00 น. วันนี้(3 ก.ย.64) เป็นการอภิปรายไม่ไว้วางใจรัฐมนตรีเป็นรายบุคคลวันสุดท้าย หลังวานนี้ (2 ก.ย.64) ประธานสั่งพักการประชุมเมื่อเวลา 23.12 น. โดยภาพรวมการอภิปรายฝ่ายค้านได้อภิปรายเน้นไปที่นายศักดิ์สยาม ชิดชอบ รัฐมนตรีว่าการกระทรวงคมนาคม จงใจใช้อำนาจขัดต่อจริยธรรม ใช้อำนาจหน้าที่ยึดเอาที่ดินของการรถไฟแห่งประเทศไทย บริเวณเขากระโดง จังหวัดบุรีรัมย์ เป็นของตนเองและอภิปรายนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในประเด็นปัญหาการทุจริตของกระทรวงเกษตรและสหกรณ์ ที่มีการล็อคสเปคซื้อขายยางพาราอย่างไรก็ตาม 3 วันที่ผ่านมา รวมใช้เวลาพิจารณาไปแล้วกว่า 39 ชั่วโมง โดยวันสุดท้ายของการอภิปรายนี้ คาดว่าจะสามารถสรุปการอภิปรายได้ช่วงเวลา 18.00 น. และเสร็จสิ่นไม่เกิน 21.00 น. ก่อนนัดลงมติไว้ว่างใจหรือไม่ในวันพรุ่งนี้(4 ก.ย.64) ในเวลา 10.00 น.